28. decembrī Latgolys patriotam, dzejnīkam i sabīdriskajam darbinīkam Ontonam Slišānam byutu 70 godu, deļtuo nu juo vuorda dīnys da dzimšonys dīnys itys gods tiks aizvadeits zam saukļa “Ontonam Slišānam 70”.
18. janvarī 11.15 pi Upeitis pamatškolys tiks īsvieteita Ontonam Slišānam veļteita pluoksne. Turpynuojumā 12.00 Upeitis Tautys nomā nūtiks Rēzeknis nūvoda vokaluos studejis “Skonai” CD “Rūtaļa” prezentaceja. Diskā ir īkļautys 12 jaunys dzīsmis ar Ontona Slišāna vuordim. Piečuok piec prezentacejis tīpat tautys nomā nūtiks Upeitis pamatškolys i Namaterialuos kulturys montuojuma centra “Upīte” izsludynuotuo radūšūs dorbu konkursa uzvarātuoju gūdynuošona i pošuos beiguos tim, kam vēļ byus spāks – daņči i rūtalis.
ltg_Latn ltg_Latn